**Ομιλία Φιλοξενουμένων στην Κατασκηνωτική Γιορτή Μαθητριών στην Ποταμίτισσα, 28 Ιουλίου 2019**

Σεβαστέ πατέρα Μιχαήλ, αγαπητά αδέρφια της πίστης μας!

Σήμερα, στις χώρες μας, είναι η μέρα που γιορτάζουμε τον Άγιο Βλαδίμηρο, τον πρίγκιπα της Ρωσίας, ο οποίος το 988 μ. Χ. μετέφερε την Ορθόδοξη πίστη από το Βυζάντιο προς τη Ρωσία και έκανε την Ορθόδοξη πίστη επίσημη θρησκεία της Ρωσίας!

Είναι πάρα πολύ μεγάλη γιορτή για μας! Και είμαστε πολύ ευτυχισμένες που μπορούμε να μοιραζόμαστε αυτή τη χαρά μαζί σας!

Εδώ στην Κύπρο είμαστε μόνο για δύο εβδομάδες αλλά ήδη αποκτήσαμε όχι μόνο σημαντικές εμπειρίες και γνώσεις αλλά και καλούς, πιστούς φίλους!

Όλοι εμείς βρεθήκαμε εδώ, κάτω από το γλυκό ήλιο της Κύπρου, οι κοπέλες από τις διάφορες χώρες: Λευκορωσία, Πολωνία, Λιθουανία και Ρωσία... και σας ευχαριστούμε θερμά γι’ αυτή την ευκαιρία!

Πρώτα απ' όλα ευχαριστούμε την Εκκλησιαστική Επιτροπή και τη Χριστιανική Κίνηση της Εκκλησίας Παλουριώτισσας, που μας έδωσαν τέτοια ανεκτίμητη ευκαιρία για να μάθουμε την οργάνωση μιας υπέροχης Ορθόδοξης κατασκήνωσης όπως τη δική σας!

Ευχαριστούμε τον πατέρα Αντρέα, τον κ. Αντώνη Αδαμίδη, την κα Ελένη Αντωνίου, τον κ. Θωμά, τον κ. Δημήτρη και τον κ. Αντρέα για τις πολύ ενδιαφέρουσες συζητήσεις στα «leaderships».

Εκτός αυτού, κα Ελένη Αντωνίου, εσείς είσασταν για μας ως δεύτερη μητέρα που πάντα μας δίνει χέρι βοήθειας σε δύσκολες στιγμές!

Ιδιαίτερα ευχαριστούμε τον πατέρα Μιχαήλ και τον πατέρα Λαυρέντιο για τις Θ. Λειτουργίες στα ελληνικά που έγιναν για μας αξέχαστη εμπειρία στην πνευματική μας ζωή.

Πήραμε πολλή έμπνευση για τον αγώνα στην πνευματική μας ζωή μετά από τις εκδρομές στα μοναστήρια και στη Λευκωσία που μας ξενάγησε με τόση προσπάθεια, κόπο και ζήλο η κα Ελένη Χατζημιχαήλ!

Ευχαριστούμε την κα Τούλα για την άψογη οργάνωση του ταξιδιού μας αν και ήταν πολύ δύσκολη διαδικασία.

Για την πρώτη γνωριμία μας με την Κύπρο, τη μεταφορά μας στην κατασκήνωση και για τις ωραίες φωτογραφίες, ευχαριστούμε πάρα πολύ τον κ. Κωστάκη!

Οι μέρες μας εδώ ήταν γεμάτες με χαρά από τα τραγούδια και τη φροντίδα προς εμάς από τους ομαδάρχες και τα παιδιά και επίσης από τις κυρίες που έκαναν θαύματα στην κουζίνα!

Θέλουμε μέσα από την καρδιά μας να ευχαριστήσουμε τον πατέρα Γεώργιο ο οποίος δυστυχώς δεν είναι μαζί μας σήμερα αλλά είμαστε μαζί του στις προσευχές μας!

Επίσης θέλουμε να ευχαριστήσουμε την Κυριακή και την Άννα οι οποίες ήταν για μας βοηθοί, δασκάλες αλλά και αδερφές.

Μεταξύ μας μεσολαβούν χιλιάδες χιλιόμετρα, θάλασσες, χώρες, μιλάμε σε διαφορετικές γλώσσες, έχουμε διαφορετική νοοτροπία αλλά για να καταλαβαίνουμε ο ένας τον άλλο δεν χρειάζονται λόγια και δεν μας εμποδίζουν όλα αυτά. Είναι γεγονός ότι το πιο σημαντικό και σπουδαίο που μας ενώνει εδώ είναι η Αγάπη και ο Χριστός, ο Θεός.

Η Χάρη του Θεού να γεμίζει τις καρδιές σας!

Ο Θεός να σας καθοδηγεί στη ζωή σας!

Και η Παναγία θα ευλογήσει εσάς και τις οικογένειές σας!

Οι προσευχές μας πάντοτε θα είναι μαζί σας!

Με την αγάπη εν τω Χριστώ,

οι κοπέλες από Λευκορωσία, Πολωνία, Λιθουανία και Ρωσία.